Apóstolo

Segundo o Novo Testamento, os doce apóstolos elixidos directamente por Xesucristo foron:

 Simón, alcuñado Pedro 
 André, irmán de Pedro
 Santiago o de Zebedeo ou Santiago o Maior 
 Xoán, o menor dos Doce, tamén fillo de Zebedeo. Este foi evanxelista.
 Filipe
 Bartolomeu
 Tomé 
 Mateu, o publicano (recadador de impostos para os invasores romanos), tamén evanxelista
 Santiago o Menor ou Santiago de Alfeo
 Xudas Tadeu
 Simón, o Celador ou celote
 Xudas Iscariote, o que traizoou a Xesús Cristo.

Despois da resurrección e ascensión de Xesús, e tralo suicidio de Xudas Iscariote, os once apóstolos restantes reuníronse e elixiron a Matías para completar novamente o número de doce. Ningún outro seguidor de Xesús, nin sequera da importancia de Paulo ("Apóstolo dos Xentís", ás veces considerado o verdadeiro fundador do cristianismo), se engadiría a este grupo.